MALLORCA MAI 2024
Cine e? Uite homarul!
A făcut pipi pe el?
Ia să vedem…
- Le-ai spus? - Încă nu.
Probabil ar trebui.
Că te retragi?
Eu așa zic.
Și dacă mai târziu…
Acum sau… Dacă trebuie să iei decizia asta…
Sunteți gata?
Ce se pricepe bunica!
Se pricepe, nu glumă!
Nu e campioană?
Stai!
Cred că va trebui să mă retrag după Roland-Garros.
- Vrei să joci la alte turnee după aceea? - Va fi dificil, mamă.
În fine, să nu mai spui nimănui, dar chiar nimănui, bine?
O să trebuiască să…
să acceptăm realitatea.
În fond, e deja…
Cred că am întins-o cam mult…
cu „petrecerea”.
Mai mult decât ai fi crezut.
Așa e.
Ești împăcat cu gândul?
Nu știu, dar asta e situația. Ce să zic…
DOUĂ SĂPTĂMÂNI PÂNĂ LA ROLAND-GARROS
Peste fileu, ce dracu'!
Peste fileu, fir-ar să fie!
N-am voie să ratez lovitura asta.
N-ar trebui să revin în mijloc.
A lovit bine, dar după două rateuri…
Fir-ar, se enervează…
ANTRENOR PRINCIPAL
…tot mai mult și nu se mai calmează.
Hai! Ce te mocăi așa?
La naiba!
- Nu te văita, fiindcă, în fond… - Știu, nu ajută.
Intri într-un cerc vicios din care nu mai ieși.
Știu că nu e ușor să savurezi clipa, dar încearcă…
La Paris așa trebuie să fie, dar începe de acum.
Nu știi câte antrenamente ca ăsta o să mai ai.
Ăsta e tot farmecul. Peste cinci-șase ani, o să privești înapoi
și o să-ți fie ciudă că nu ai savurat clipele astea.
Iar clipele astea, odată duse, duse rămân.
PARIS MAI 2024
Trecuseră 715 zile
de când Rafa Nadal pășise pe terenul central de la Roland-Garros.
E la a 19-a participare aici.
Prima a fost în 2005, când avea doar 18 ani.
Iată cea mai aparte „camaraderie” din istoria sportului,
cea dintre Rafa Nadal și terenul pe care a jubilat de 14 ori…
Rafa!
…și pe care sperăm că-l va mai onora.
ȘAPTE ZILE PÂNĂ LA PRIMUL MECI
N-o rata!
- Hai, fii atent! - Da.
De-a lungul carierei, au fost momente în care a fost foarte dur cu el însuși.
În astfel de situații, încerci să-i fii prieten, nu antrenor.
A avut ani complicați, dificili.
Deși nu făceam parte din echipa lui, știam foarte bine prin ce trece atunci.
ROLAND-GARROS 2015 SFERTURI DE FINALĂ
Cel mai oribil an a fost 2015.
Era pentru prima dată în carieră
când nu câștigasem niciun turneu în sezonul pe zgură.
Aveam mai puțină energie și putere de concentrare.
Era limpede că ceva nu mergea.
Când intram pe teren, mă întrebam: „Oare azi ce-o mai fi?”
- Hai, Rafa! - Rafa!
Hai, Rafa!
Anxietatea l-a apăsat toată viața,
însă niciodată atât de mult ca atunci.
Țin minte că nu se putea concentra.
Când arunca mingea în sus, nici n-o vedea.
Nu dețineam controlul.
Afară!
Asta e lovitura cu care poate reveni în meci.
Mi se părea că mă fac de râs.
Rateu!
Nadal greșește din nou.
Meciul acela e o oglindire
a vieții mele de zi cu zi din ultimele luni.
- Greșeală! - Game, set, meci, Djokovic!
Regele zgurii a fost detronat la Roland-Garros!
Dominanța lui a luat sfârșit. A fost eliminat în sferturi.
După 70 de victorii și două înfrângeri la Paris,
Nadal a coborât pe locul zece în clasamentul ATP.
Luni ar putea cădea pe 11 dacă Tsonga…
Am fost la un pas de a lua o pauză de la tenis.
Mă săturasem de rutina zilnică.
Dar Toni n-a fost foarte…
Să zicem că nu-l încântau pauzele.
MALLORCA NOIEMBRIE 2015
El credea că cea mai bună cale pentru a-mi reintra în formă era
să joc tenis mai departe.
Eu am o vorbă: „Nu te perfecționezi cu odihnă.”
Pentru mine, soluția unei înfrângeri e antrenamentul.
Încă o dată.
E dur antrenamentul?
Antrenamentul e mai dur decât meciul.
În felul ăsta, când intri pe teren, ești pregătit deja.
Sau poate nu.
ANTRENORUL FIZIC AL LUI RAFA
I-am spus lui Toni că Rafa avea nevoie de odihnă.
Trebuia menajat.
Dar Toni n-a fost încântat de idee, cred.
N-am spus decât că trebuie să tragem și mai tare.
Era convins că orice îl menaja pe Rafael avea să-i știrbească competitivitatea.
Pe mine mă preocupa aspectul psihic.
Totul e în strânsă legătură.
În viața personală, era foarte apăsat de neputința de a scăpa de anxietate.
Țin minte că trebuia să aibă mereu apă la el în acea perioadă.
Nici nu puteam urca în mașină dacă nu avea apă la el.
Avea senzația că se sufocă.
Dacă nu aveam o sticlă cu apă în mână, nici nu-mi puteam înghiți saliva.
Simțeam că mi se usucă gâtul
și mă înecam cu propria salivă.
Știam că din cauza anxietății, dar nu găseam nicio soluție.
US OPEN 2016 TURUL AL PATRULEA
Iată lovitura cu care nu poate să trimită mingea peste fileu.
Am încercat să mă conving că era o idee mai bine,
dar nu, nici vorbă să fie așa.
Nu puteam.
Am putea spune cu hotărâre
că Nadal nu mai e același jucător și nici nu va mai fi vreodată.
Dacă ai anxietate, asta e.
Nu prea i-am dat atenție.
Mi-am spus că muncim și trecem și peste asta.
Rafael Nadal a fost eliminat din nou în sferturi.
Ce dezamăgire pentru Nadal!
Culoarul pe care pășea odată ca învingător pare interminabil.
Acei doi ani au fost cei mai cumpliți din toată cariera mea.
Mai apoi a trebuit să recurg la…
la un psihiatru.
Mi-a spus că probabil situația era cauzată de atâția ani de presiune uriașă,
fiindcă trăisem ani la rând sub un stres permanent.
Aveam în continuare o relație profesională bună cu Toni.
Dar poate că era timpul
ca mintea mea să audă un alt fel de mesaj.
Am hotărât până la urmă
că era nevoie de altcineva în echipă.
Tata a fost cel care l-a sunat pe Toni.
Eu nu aș fi fost în stare.
A fost o decizie extrem de dificilă, care m-a chinuit mult.
Deoarece credeam că…
În sinea mea, credeam
că Toni va avea de suferit dacă aducem pe altcineva.
Când faci același lucru de o veșnicie,
poate că, la un moment dat, simți nevoia să faci și altceva.
Da, Toni mi-e frate, dar fiul meu e pe primul loc.
Poate că Toni nu a fost încântat,
dar noi ne-am gândit că i-ar prinde bine lui Rafa.
Apoi ne-a venit ideea să-l cooptăm pe Carlos.
L-am admirat enorm pe Carlos în copilărie.
SUNTEM ALĂTURI DE TINE, CARLOS
Carlos a fost primul spaniol ajuns numărul unu mondial.
E și din Mallorca.
La ce te gândești când îl vezi pe Carlos Moyá?
Că aș vrea să fiu ca el.
Eram foarte tânăr când am intrat în circuit.
Nu-l știam cu adevărat decât pe Carlos.
- Dați mâna sau nu? - Așa, iată!
Întotdeauna am simțit că-mi vrea doar binele.
Acum joci?
Era băiat bun, modest și tăcut.
Am încercat mereu să-l ajut, să-i dau un sfat când mi-l cerea.
- Asta se ridică. - Da?
Când joc, alunecă în sus.
Știi că aici se pune bandă adezivă roșie?
Mi-am dat seama că poate bate orice rival din turneu.
Nu uitați, e numărul patru mondial.
Dar adversarul lui, un puști de 16 ani, lovește mult mai bine.
- Afară. - A reușit! Ce victorie senzațională!
Era limpede că mă va depăși,
n-am vrut niciodată să-l trag înapoi.
Alo, la stânga!
- Unde se duce? - La stânga!
Scârbă ce e!
Când a hotărât să mă alătur echipei,
am fost luat prin surprindere puțin.
MALLORCA DECEMBRIE 2016
Am luat cina cu el în Palma și am discutat trei ore
despre ce considera că-mi trebuie și despre aportul lui.
Nu mai câștigase un Grand Slam de doi ani.
I-am spus: „Mai poți câștiga Grand Slamuri și poți redeveni numărul unu mondial.”
Când ne-am despărțit, eram convins
că aducerea lui în echipă fusese o decizie bună.
Carlos s-a alăturat echipei la finele acelui an.
Planul era ca Toni și Carlos să lucreze împreună.
Într-un final, am înțeles
că, dacă rezultatele nu sunt mulțumitoare
și vrei altceva, poate o schimbare va fi benefică.
Avea 30 de ani când am venit,
deci a trebuit să uite unele lucruri care dăduseră rezultate înainte.
Am umblat puțin la sistemul de antrenament.
Era de părere că aveam nevoie de antrenamente mai scurte,
dar axate anume pe aspectele care erau necesare.
Ni se spusese mereu
că Rafa trebuia să joace multe meciuri ca să capete încredere în el.
Dar era atât de bun, încât nu credeam că are nevoie de atâtea meciuri.
În primele tururi ale unui Grand Slam își putea găsi ritmul și încrederea.
Primul nostru turneu a fost Australian Open.
„Mă bucur să revin în competiții”, a spus Rafa Nadal.
E o perioadă dificilă.
Nu-l va îndepărta pe unchiul Toni, dar asta e alegerea lui Rafa.
El l-a vrut pe Carlos.
Potrivit presei și opiniei publice, Carlos își asuma un rol mai important.
…un psihic de fier și încredere în sine.
Așa voiam să îl vedem pe Rafa.
Încă de la începutul lui 2017 a fost clar că revenea la forma de altădată.
N-am văzut în viața mea pe nimeni care să aibă atâta încredere în Rafa
precum a avut Carlos.
Hai!
Adesea, înainte de meciuri, îi spuneam: „Nu uita cine ești.
Arată-i adversarului tău pe cine înfruntă.
Ai deja un palmares fabulos.
Strivește-l cu povara succeselor tale.”
A cucerit al zecelea titlu!
Regele zgurii și-a recucerit tronul!
Acel moment a marcat un punct de cotitură în ce privește perspectiva lui.
A început să creadă.
BRAVO, RAFA!
„Sunt din nou Rafa Nadal, acel Rafa care am fost atâția ani.”
Ține-l sus.
PARIS MAI 2024
Foarte bine.
Acum ridică-l mai cu forță. Va fi mai greu.
PATRU ZILE PÂNĂ LA PRIMUL MECI
De necrezut! 6.000 de oameni au venit să-l vadă pe Nadal antrenându-se!
Mă trec fiorii.
Rafa!
Olé!
Ține-te tare și găsește o cale. Caut-o și o vei găsi.
Să vii la antrenament
și să vezi arena plină ochi, să auzi cum te aclamă publicul…
E superb, nu?
După experiențe de-astea, cum să-ți mai vină să te lași de tenis?
Hai, punct cu punct, Rafael!
Asta era!
Hai!
- Bravo! - Excelent!
Antrenamentul decurge grozav.
Încă se antrenează câte trei ore pe zi și a câștigat toate seturile până acum.
- Dă-mi un pupic! - Un pupic!
- Hai în brațe la tati! - Hai la tati!
- E transpirat. - Ba nu. Hai în brațe la tati!
Te-ai hotărât dacă acesta va fi ultimul tău Roland-Garros?
Toată lumea presupune că da, însă nu știu ce decizie ai luat tu.
Poate că e ultimul sau poate că nu, dar…
Hai să vedem!
Da, logic ar fi să mă retrag,
dar mi-ar părea rău dacă n-aș avea șansa să încerc cu adevărat.
„Corpul meu s-a recuperat în ultimele săptămâni.
Familia mea e fericită, iar eu joc cu plăcere.
Nu pot spune cu certitudine absolută că e ultimul meu Roland-Garros.”
Fac față.
TREI ZILE PÂNĂ LA PRIMUL MECI
Bună dimineața tuturor!
Vă mulțumim și bun-venit la Roland-Garros,
locul emblematic unde tragerea la sorți va decide tabloul final.
E o tragere la sorți importantă.
Ar putea înfrunta orice jucător din lume chiar de la primul meci.
Tragerea nu e gata. Lipsesc capii de serie.
Dar situația e deja foarte interesantă.
- Totí, totí… - „Totí, totí”?
Îți place „totí, totí”.
Va ajunge în sferturi, dar, dacă joacă întâi cu Alcaraz…
Nu ai de unde ști cu cine va juca.
Capii de serie trei și patru. Marie-Jo?
- Numărul patru. - Alexander Zverev.
Iată și știrea zilei: Rafa a avut ghinion la tragerea la sorți de la Roland-Garros.
În primul meci îl așteaptă Zverev, numărul patru mondial.
- Halal noroc, nu? - Asta este.
Floare la ureche!
Zverev.
- În primul tur? - Da, în primul.
E clar că nu asta ne doream.
- Cum a primit vestea? - Bine.
VOCEA ANTRENORULUI MARC LÓPEZ
A venit să câștige turneul.
Rafa!
Ești cel mai tare!
Franța te adoră!
Nu e o plăcere să-l revedem jucând pe adevăratul Nadal?
Cred că Nadal poate lupta din nou pentru locul unu mondial.
Cooptarea lui Carlos a dat roade la început, după părerea mea.
Într-o zi, pe când ne antrenam la Manacor, Toni dădea declarații în străinătate.
Cineva și-a verificat telefonul și a văzut o declarație de-a lui Toni.
Toni Nadal nu-l va mai antrena pe Rafa de la anul.
În presă s-a scris
că era ultimul an în care Toni mai colabora cu mine.
Mă rog…
Așa am aflat.
Nici eu și nici Rafa nu știam, nu spusese nimănui.
Din presă am aflat.
Nu asta avusesem în plan când îl cooptasem pe Carlos.
Nu voiam să-l înlocuiesc pe Toni cu Carlos.
Va înceta colaborarea cu unchiul Toni, care îi e antrenor de câți ani?
- De 27 sau 28 de ani. - Așa.
Cred că ar fi fost firesc să ne spună nouă înainte să dea declarații presei,
dar o fi avut motivele lui. Eu ce era să fac?
Îmi place să mă simt util în viață.
Nu vreau să ajung să am senzația
că aportul meu este insignifiant.
Asta m-a făcut să iau decizia de a pleca.
Probabil Rafa a fost șocat.
N-aș crede.
- Nu? - Nu.
Am fost… puțin șocat, firește.
Toni era unchiul meu, nu?
El este cel care a avut cea mai mare influență asupra mea.
Pe de o parte, m-am temut
de cum voi reacționa în lipsa lui Toni.
FINALA US OPEN 2017
Am câștigat US Open în 2017.
Am încheiat anul pe locul unu.
Cred că a evoluat și și-a schimbat puțin perspectiva asupra lui însuși.
Cred că astfel se explică succesele avute ulterior, după vârsta de 30 de ani.
Într-un fel, cred că asta i-a sporit încrederea în sine.
- Greșeală! - Game, set și meci, Nadal!
A cucerit 17 Grand Slamuri!
În ultimii ani de carieră m-am simțit ceva mai liber,
mai puțin stresat decât atunci când mă antrenam cu Toni.
Și-a dat seama că, dacă se relaxa,
dacă avea o rutină de zi cu zi care să îi facă plăcere…
Se maturizase. La 30 de ani, știi deja cine ești.
Nu mai ești copil, dacă pot spune așa.
A locuit cu părinții lui până în…
2018, cred.
Și probabil ar fi locuit cu părinții mult mai mult de atât, dar…
Eu i-am propus să ne mutăm împreună, iar reacția lui a fost: „De ce?”
Mi-a fost teamă de decizia asta.
Dar, odată luată, totul a fost grozav.
Ea era aleasa cu care voiam să-mi întemeiez o familie.
Fără nicio îndoială, a fost un sprijin neprețuit pentru mine.
Au fost ani fericiți în cariera mea.
M-am bucurat să pot juca la cel mai înalt nivel.
Rafa Nadal are 18 Grand Slamuri.
Al cincilea trofeu la Wimbledon pentru superstarul sârb!
Novak Djokovic are 16. Roger Federer are 20.
Era remarcabil să vedem ce tenis de calitate joacă.
Jucau la apogeul carierei pe toate suprafețele.
Câștigau cele patru mari turnee și noi aveam norocul să-i vedem!
Dar nu era o întâmplare.
Se mențineau în vârf pentru că se motivau reciproc.
„Ăsta câștigă mai multe turnee pe an, deși se apropie de 40 de ani. Eu nu pot?”
Scor la seturi: 3-2.
E campion la US Open!
Pentru prima dată, diferența dintre Nadal și Federer e de doar un titlu!
Publicul e în picioare!
Rafael Nadal servește pentru al 13-lea titlu la Roland-Garros
și al 20-lea titlu de Grand Slam!
Game, set și meci pentru Nadal!
Nadal cucerește al 20-lea Grand Slam în 2020!
L-a învins pe marele lui rival, Novak Djokovic!
Minunea s-a produs la Melbourne!
Ce revenire neașteptată! Are 21 de Grand Slamuri!
Cel mai mare jucător al tuturor timpurilor!
Mă simțeam nemaipomenit.
Voiam să fac tot posibilul pentru a continua.
Dar, după finala de la Australian Open,
fizic nu mă simțeam bine.
MALLORCA FEBRUARIE 2022
Așteptați!
Să te faci bine, da?
- Cum a fost? - Cum a mers, Rafa?
Nu știu, vedem peste câteva zile.
- Ești optimist sau nu? - Cum te simți?
Nu simt nimic.
Am fost cu toții foarte surprinși că a putut juca atât de mult.
Starea piciorului s-a agravat în timp.
La un moment dat, acesta a cedat.
TURNEUL DE LA MADRID 2022
Au urmat câteva luni dificile.
A punctat! În sfârșit, discipolul și-a învins maestrul!
A jucat la Madrid și a pierdut.
ROMA 2022
A jucat la Roma
și a pierdut.
Se pare că problemele de la picior își spun cuvântul.
A ajuns la Roland-Garros năpădit de îndoieli.
…deținător a 13 titluri la Roland-Garros, Rafael Nadal, Spania!
Durerea nu mă lăsa deloc.
Cred că noi toți
am avut senzația că ajunsesem la final de carieră.
Era limpede, corpul lui ajunsese la limită.
Nadal nu a reușit s-o dea la fileu, iar Jordan Thompson a înscris.
A avut dureri mari în primul meci,
dar tot a reușit cumva să învingă.
I-am dat un anestezic înainte de meci ca să poată juca.
După aceea mi-a spus:
„Ángel, sincer îți spun, chiar nu știu cum o să terminăm turneul ăsta.
Mă doare crunt.”
Piciorul nu mai răspundea la tratament.
Când am ieșit de pe teren,
tata a trebuit să mă ducă în spate până în camera mea.
Aveam dureri îngrozitoare.
N-am reușit să dorm deloc.
Deloc, toată noaptea.
M-am tot gândit.
Dis-de-dimineață am vorbit cu Ángel.
L-am întrebat
dacă am putea amorți nervul senzorial
fără a afecta nervul motor.
El mi-a spus că am putea încerca.
Din punct de vedere medical, mai mult chiar nu se putea face.
Își putea rupe un tendon.
Mi-au făcut injecții aici, aici și aici,
în zona nervilor din porțiunea asta a labei piciorului.
Nu știam dacă o să funcționeze, dar am intrat pe teren.
Iată meciul atât de mult așteptat!
Este pe cale să înceapă!
Cei doi se înfruntă acum pentru a 59-a oară.
Știam că recurge la măsuri extreme pentru a putea juca.
Am aflat apoi că piciorul era amorțit.
E foarte riscant să nu simți nimic, nu?
Nici nu îți dai seama dacă piciorul o ia în direcția greșită.
Hai!
Știa că nu va scăpa de durere, dar mi-a spus limpede
că, dacă îl amorțesc suficient cât să poată juca,
o să lupte până la capăt și iată că așa a făcut.
Rafa joacă fiecare meci pe viață și pe moarte.
Are o tenacitate ieșită din comun.
Meciul a fost cu totul incredibil!
Și iată că a reușit! Rafa Nadal!
A intrat în semifinala de la Roland-Garros!
Nici nu-și simțea piciorul și tot a câștigat?
Mai lipsește să aud că a câștigat și legat la ochi!
E culmea!
Rafa e pe cale să cucerească al 14-lea titlu la Roland-Garros!
Rafa a dat totul.
N-a precupețit nimic.
Nu am nicio îndoială că Rafa a intrat în acea zi pe teren
convins că poate fi ultimul lui meci.
Fiindcă altfel nu pot să-mi explic cum a fost omenește posibil așa ceva.
Titanul absolut al tenisului devine și mai impunător!
Cel care ne-a obișnuit cu atâtea miracole tocmai a făcut din nou istorie!
N-o fi un miracol, dar e pe-aproape.
Rafa!
Prețul acelui succes a fost uriaș.
Sincer să fiu, mulți scriseserăm deja articolul despre retragerea lui.
Îl aveam deja scris, iar când a luat microfonul,
publicul și presa se așteptau să facă anunțul.
Eram pregătiți să trimitem articolele la redacție.
Nu știu ce-mi rezervă viitorul, dar am de gând să lupt mai departe.
Vă mulțumesc din suflet tuturor! Vă mulțumesc!
„Șterg articolul.” sau „Sa îl las pe mai târziu.”
A fost un semn că va lupta până la capăt.
Ai vrea să te fi retras
după turneul Roland-Garros din 2022?
Firește că nu.
De ce?
N-am vrut niciodată să mă opresc. Am vrut întotdeauna să joc mai departe.
Principiul meu e simplu.
Îmi pun la încercare limitele.
PARIS MAI 2024
ZIUA MECIULUI
Zverev va veni foarte încrezător.
Cred că e genul care…
- Nu, îți spun eu… - Va fi un meci grozav.
- Mulțumim, Rafa! - Te iubim, Rafa!
Rafa!
- Nu s-a plâns deloc. - Ție?
- De corpul lui. - Nu.
- Nu știu dacă e de bine. - Nu s-a plâns de nimic.
Mie îmi pare calm.
Hai să-l vedem pe tati!
Tati!
Hai!
Bine, dar numai o rachetă, da?
Este o zi ploioasă și mohorâtă, dar va fi înseninată de un meci fulminant!
Dacă există un turneu la care merită să îți dai și sufletul pe teren,
acela e Roland-Garros.
Șansele să câștige sunt infime.
Va fi un meci greu pentru Rafa. Și-a forțat trupul la limită atâția ani!
Câștigătorul a 14 titluri Roland-Garros, în 2005, 2006, 2007, 2008, 2010,
2011, 2012, 2013, 2014, 2017
2018, 2019, 2020 și 2022,
Rafael Nadal!
Rafa Nadal este întotdeauna în cărți la Paris!
Hai!
Acoperișul retractabil e tras pe Chatrier, iar zgomotul va fi și mai asurzitor.
E limpede că are emoții, dar nu-mi fac probleme.
Zverev începe în forță!
Rafa nu pierduse niciun set la antrenament!
Acum a pierdut primul set al meciului.
Nu pot să cred!
Acum o să-și revină, o să vezi.
Gus, puțin optimism!
În pofida tuturor obstacolelor din cariera mea,
în ciuda perioadelor în care nu am jucat,
deși de atâtea ori a părut că sunt la final de carieră,
întotdeauna, întotdeauna am fost hotărât să lupt până la capăt.
- Hai, Rafael! Cu încredere! - Hai!
Asta era!
Balanța meciului înclină subit spre Nadal!
Disciplinat! Hai!
Ce punct fabulos! Patru breakuri la rând pentru Nadal!
Acum vede victoria!
- Acum crede. - Da.
Ce revenire, incredibil!
Încă un punct năucitor!
Cei doi vor ajunge la tie-break!
Nadal fură punctul!
Hai! Hai, Rafa!
Nadal nu îngenunchează niciodată.
Zverev l-a citit din nou.
Nadal e în corzi acum.
A doua minge de set pentru german.
Doi la zero, Zverev.
Zverev conduce acum cu două seturi la zero.
Oare cât îl mai țin puterile?
- Cred că a obosit. - E stors.
N-aș fi crezut în viața mea că voi mai juca tenis la 37 de ani.
Sunt conștient că nu mai am nimic de demonstrat nimănui.
Nici măcar mie.
Dar nu mă pot opri.
E trăsătura mea definitorie.
Ăsta sunt.
Afară!
Game, set și meci pentru Zverev.
Ultimul tangou probabil al lui Rafa Nadal la Roland-Garros se încheie cu un eșec.
Iese soarele!
A ieșit soarele!
Rafael Nadal!
Oare va reveni? Nu știm.
Dar ce palmares fabulos! Campion la Roland-Garros de 14 ori!
Ce-a făcut tati? Știi ce-a făcut tati, Rafalet?
Buf!
Așa a făcut tati.
Oricum ar fi, recordul ăsta va fi foarte dificil.
- De bătut? - Da.
Poate mă înșel, dar cred că va fi mai dificil de bătut,
decât recordul de 24 al lui Djokovic.
Așa e.
N-ai de unde să știi niciodată, dar, dacă ar fi să pariez,
ar dura mai mult să obții peste 14 titluri la Paris decât 24 de Grand Slamuri.
Nu e tare. Umflătura nu e tare.
Uite, e moale.
Vezi, umflătura nu e tare, e moale.
E un extraterestru.
A spus că nu e indicat să forțeze participarea la US Open.
Și eu zic la fel.
E foarte frumos aici.
E superb.
Când a ajuns la Roland-Garros anul ăsta, am crezut toți că va fi turneul de adio.
Dar și-a intrat în formă la antrenamente
și a început să se gândească mai departe.
BÅSTAD, SUEDIA IULIE 2024
Dar pe mine mă frământa o întrebare.
„Cât o mai putem ține așa?”
Îi place durerea tocmai pentru că vrea să înfrângă durerea.
Dar, la final de carieră, durerea nu-l mai motiva s-o depășească.
Era doar durere de dragul durerii.
Și cred că asta a stins în cele din urmă flacăra competitivă din inima lui.
OPENUL SUEDIEI FINALA
Astăzi se joacă finala de la Båstad.
A avut câteva meciuri în care n-a părut în apele lui.
A părut aproape groggy.
E foarte încet pe teren.
Cred că a fost nevoie să aibă revelația dureroasă a declinului.
A trebuit să-și simtă limitele.
Să vadă că mingi pe care odată le ajungea și le transforma în puncte
acum erau de neatins.
Să vadă că nivelul suprem la care odinioară juca din pur instinct
era acum o himeră.
Game, set și meci pentru Borges!
La câteva ore după înfrângerea de la Båstad, Rafa ne-a scris un mesaj.
Iată-l: „Dragă echipă,
nu sunt obișnuit cu așa ceva, dar azi mă simt oribil, stors de puteri.
Îmi cer scuze pentru astăzi.
Nu am reușit să găsesc energia pentru a încerca măcar să mă forțez.
În timpul meciului am decis să mă retrag.
Vă mulțumesc tuturor.
Deși pare absurd să-mi cer scuze acum, la final de carieră,
o fac fiindcă așa simt.
Vă îmbrățișez strâns pe toți.”
După meci s-a încuiat în baie.
Și… a fost dărâmat.
E un războinic înnăscut.
Dar atunci, la Båstad,
și-a dat seama că trupul l-a trădat.
Ce ți-a spus de ți-a dat de înțeles că se terminase?
Chiar asta: „Trebuie să mă retrag.”
Nu „Vreau să mă retrag.”
„Trebuie să mă retrag.”
A spus de ce? Doar atât a spus?
Era limpede.
Nu se mai recunoștea pe teren.
Atunci a conștientizat că nu mai avea nimic de dat.
MALLORCA OCTOMBRIE 2024
Pe de o parte, când te retragi…
în esență, te dai bătut.
Încetezi să mai fii cel care ai fost o viață.
Devii un om ca toți ceilalți.
Vă salut!
Vreau să vă dezvălui un lucru pe care multă vreme
mi l-am imaginat și la care am reflectat.
CUPA DAVIS NOIEMBRIE 2024
Am hotărât ca finala Cupei Davis să fie ultimul meu turneu profesionist.
Rafa!
Am sperat fără încetare că va fi mai bine,
ca de atâtea ori de-a lungul carierei mele.
Dar acum n-a mai fost așa.
Te întrebi…
„De ce să mai continui?”
ȘASE LUNI MAI TÂRZIU
ROLAND-GARROS MAI 2025
Bun-venit la această ceremonie omagială în cinstea lui Rafael Nadal!
Aș fi foarte mâhnit
dacă aș avea senzația că nu am luptat până la capăt.
Asta a fost marea temere a vieții mele.
Acum nu mă tem de nimic.
Rafa!
Vă mulțumesc!
„VICTORIA ÎI REVINE CELUI DE NECLINTIT”
Mi-e greu să încep cu cineva anume, dar Toni…
datorită ție mă aflu acum aici.
Îți mulțumesc că mi-ai dedicat o bună parte din viața ta.
M-ai antrenat, m-ai îndrumat, m-ai „păcălit”,
m-ai „torturat”, m-ai făcut să râd și m-ai făcut să-mi forțez limitele.
Am trecut și prin clipe grele împreună,
dar fără îndoială că au meritat.
Mi-am atins țelul, acela de a da totul…
și de a mă retrage împăcat,
pe deplin împăcat cu cariera mea.
ROLAND-GARROS SIMPLU MASCULIN
Bun…
Rafael Nadal deține recordul de a fi fost 912 săptămâni consecutive în top 10.
Asta înseamnă aproape 18 ani.
Este unicul tenismen din istorie
care a fost numărul unu mondial în trei decenii diferite.
Are cele mai multe titluri la un Grand Slam, 14 la Roland-Garros,
unde are și cel mai bun palmares din istoria turneelor la simplu:
112 victorii și 4 înfrângeri.
Subtitrarea: Adrian Bădițoiu